Τζέιμς Χάντλεϊ Τσέιζ

Ο Τζέιμς Χάντλεϊ Τσέιζ () (26 Δεκεμβρίου 1906 στο Λονδίνο - 6 Φεβρουαρίου 1985 στο Κορσό, Ελβετία, με όνομα γέννησης Ρενέ Λοτζ Μπραμπαζόν Ρέιμοντ) ήταν Βρετανός συγγραφέας αστυνομικών μυθιστορημάτων, ένας από τους πιο γνωστούς όλων των εποχών. Με περίπου 90 μυθιστορήματα στο ενεργητικό του, ήταν ένας από τους διεθνώς ευπώλητους συγγραφείς και μέχρι σήμερα 50 από τα βιβλία του έχουν γίνει ταινίες.

 Βιογραφικά στοιχεία 
Ο Τζέιμς Τσέις γεννήθηκε το 1906 στο Λονδίνο και ήταν γιος του κτηνιάτρου και συνταγματάρχη του αποικιακού Ινδικού Στρατού Φράνσις Ρέιμοντ. Ο πατέρας του σκόπευε ο γιος του να ακολουθήσει επιστημονική καριέρα και τον εκπαίδευσε στο King's School, στο Ρότσεστερ του Κεντ.

Έφυγε από το σπίτι σε ηλικία 18 ετών. Το 1932, παντρεύτηκε τη Σύλβια Ρέι και απέκτησαν έναν γιο. Κατά τη διάρκεια του Β' Παγκοσμίου Πολέμου υπηρέτησε στη Βασιλική Πολεμική Αεροπορία, φτάνοντας στον βαθμό του επισμηναγού. Το 1956 εγκαταστάθηκε με την οικογένεια στη Γαλλία. Το 1969 μετακόμισαν στην Ελβετία, ζώντας μια απομονωμένη ζωή στο Κορσό-συρ-Βεβέ, στη λίμνη της Γενεύης, στο Καντόνι του Βω. Ο Τσέις πέθανε εκεί το 1985.

 Επαγγελματική σταδιοδρομία 
Αφού έφυγε από το σπίτι σε ηλικία 18 ετών, εργάστηκε στις πωλήσεις, εστιάζοντας κυρίως σε βιβλία και λογοτεχνία. Πουλούσε παιδικές εγκυκλοπαίδειες, και εργαζόταν και σε ένα βιβλιοπωλείο. Τα ενδιαφέροντά του περιλάμβαναν τη φωτογραφία, σε επαγγελματικό επίπεδο, την ανάγνωση και την ακρόαση κλασικής μουσικής και όπερας. Ως μορφή χαλάρωσης ανάμεσα στα μυθιστορήματα, συνέθετε εξαιρετικά περίπλοκα και εκλεπτυσμένα συναρμολογούμενα παιχνίδια-σετ κατασκευών.

Η ποτοαπαγόρευση και η επακόλουθη Μεγάλη Ύφεση στις ΗΠΑ (1929–39) είχαν οδηγήσει στην ανάπτυξη της γκανγκστερικής κουλτούρας του Σικάγο πριν από τον Β' Παγκόσμιο Πόλεμο. Αυτό, σε συνδυασμό με την εμπειρία του στο εμπόριο βιβλίων, τον έπεισε ότι υπήρχε μεγάλη ζήτηση για γκανγκστερικές ιστορίες. Αφού διάβασε το μυθιστόρημα του Αμερικανού Τζέιμς Μ. Κέιν Ο ταχυδρόμος χτυπά πάντα δύο φορές (1934) και έχοντας διαβάσει για τη δράση της Αμερικανίδας αρχηγού συμμορίας Μα Μπάρκερ και τους γιους της, και με τη βοήθεια χαρτών και ενός λεξικού αμερικανικής αργκό, το 1939 έγραψε το Όχι ορχιδέες για τη Μις Μπλάντις στον ελεύθερο χρόνο του, μέσα σε έξι Σαββατοκύριακα. Το βιβλίο απέκτησε αξιοσημείωτη φήμη και έγινε ένα από τα βιβλία με τις μεγαλύτερες πωλήσεις της δεκαετίας.  Διασκευάστηκε σε θεατρικό έργο που ανέβηκε στο Λονδίνο με καλές κριτικές.  Η κινηματογραφική μεταφορά του 1948 καταγγέλθηκε ευρέως ως άσεμνη λόγω της απεικόνισης βίας και σεξουαλικότητας στην ταινία.  Το 1971, ο Ρόμπερτ Όλντριτς έκανε ένα ριμέικ, Η συμμορία των Γκρίσομ.

Κατά τη διάρκεια του πολέμου, ο Τσέιζ επιμελήθηκε το επίσημο περιοδικό της RAF και χρησιμοποίησε διάφορα άλλα ψευδώνυμα: Ρέιμοντ Μάρσαλ , Άμπροουζ Γκραντ και Τζέιμς Λ. Ντόχερτι, προκειμένου να εξασφαλίσει επιπλέον δόσεις χαρτιού. Από εκείνη την περίοδο προέρχεται το μυθιστόρημα Ο καθρέφτης στο δωμάτιο 22, στο οποίο δοκίμασε τις δυνάμεις του έξω από το αστυνομικό είδος. Το έργο διαδραματίζεται σε ένα παλιό σπίτι, που κατοικούνταν από αξιωματικούς. Ο ιδιοκτήτης του σπιτιού είχε αυτοκτονήσει στην κρεβατοκάμαρά του και οι δύο τελευταίοι ένοικοι του δωματίου βρέθηκαν με ένα ξυράφι στα χέρια τους και κομμένο λαιμό. Ο νέος ένοικος λέει ότι όταν άρχισε να ξυρίζεται μπροστά στον καθρέφτη, εμφανίστηκε ένα άλλο πρόσωπο μέσα σε αυτόν. Στη συνέχεια συμβαίνουν διάφορα σοβαρά «ατυχήματα» στα όρια του θρίλερ και του αστυνομικού είδους. Η ιστορία δημοσιεύτηκε με το πραγματικό όνομα του συγγραφέα, Ρενέ Ρέιμοντ, στην ανθολογία γραπτών της RAF Slipstream το 1946. Μεταγενέστερα, άρχισε να δημοσιεύεται με το πιο γνωστό ψευδώνυμό του, Τζέιμς Τσέιζ. 

 Μαρκ Γκίρλαντ 
Όπως ο Άρθουρ Κόναν Ντόιλ  δημιούργησε τον φανταστικό ντετέκτιβ Σέρλοκ Χολμς και ο Τζέιμς Μποντ ο Ίαν Φλέμινγκ, έτσι και ο Τσέιζ δημιούργησε τον Μαρκ Γκίρλαντ. Ο Μαρκ Γκίρλαντ δεν είναι ο συνηθισμένος μυστικός πράκτορας. Μοιάζει περισσότερο με μια ακατέργαστη εκδοχή του Τζέιμς Μποντ. Είναι ασταθής και ευγενικός, αλλά όταν χρειάζεται γίνεται αδίστακτος. Είναι επίσης σκληρός, αν και πάντα φαίνεται αρκετά συμπαθητικός και γοητευτικός, με μεγάλη επιτυχία στις γυναίκες που συχνά τον ερωτεύονται, αν και είναι αρκετά ειλικρινής για να τους πει ότι δεν θα μπορούσε ποτέ να μείνει μόνιμα με μία γυναίκα. Απολαμβάνει χωρίς ντροπή τα ωραία πράγματα της ζωής και παρά όλα τις αδυναμίες του, βγαίνει νικητής σε όλες τις περιπέτειες.

 Δολοπλοκίες 
Ο Τσέιζ έγραψε πολλά βιβλία του χρησιμοποιώντας ένα λεξικό αμερικανικής αργκό, λεπτομερείς χάρτες, εγκυκλοπαίδειες και βιβλία αναφοράς για τον αμερικανικό υπόκοσμο, που τον προμήθευσε ο φίλος του στον στρατό Μέριλ Πάνιτ (τότε αξιωματικός στο επιτελείο του Αϊζενχάουερ και στη συνέχεια εκδότης του TV Guide). Αυτά έδωσαν το υπόβαθρο για βιβλία με αμερικανικό σκηνικό και πολλά βασίζονταν σε πραγματικά γεγονότα, αν και ο ίδιος δεν έζησε ποτέ στις Ηνωμένες Πολιτείες, έκανε μόνο δύο σύντομες επισκέψεις, μία στο Μαϊάμι και η άλλη καθ' οδόν προς το Μεξικό. 

Οι περισσότερες από τις πλοκές του ακολουθούν το ίδιο αφηγηματικό μοτίβο: ο κεντρικός χαρακτήρας, ένας άνεργος και άπορος άνθρωπος που προσπαθεί να ξεφύγει από τη φτώχεια του. Για να το πετύχει, καταστρώνει ένα «εγκληματικό σχέδιο», με τις ακόλουθες επιλογές: απαγωγή, ληστεία τράπεζας, ασφαλιστική απάτη ή κλοπή.

Ο στόχος του δεν είναι ποτέ ο φόνος, αλλά αναπόφευκτα καταλήγει να συμβεί, και το αρχικό σχέδιο ανατρέπεται. Η μοίρα του ήρωα είναι συχνά συνυφασμένη με αυτή των γυναικών, οι ηρωίδες του είναι τις περισσότερες φορές όμορφες και έξυπνες, αλλά είτε είναι τόσο ύπουλες που προκαλούν την πτώση του ήρωα (ο πρωταγωνιστής ερωτεύεται μία γυναίκα και είναι έτοιμος να σκοτώσει κάποιον κατ' εντολή της. Μετά τον φόνο, συνειδητοποιεί ότι η γυναίκα τον χειραγωγούσε για τους δικούς της σκοπούς) είτε τον σώζουν μέσω της αυτοθυσίας τους.

 Υποδοχή 
Αρκετοί συγγραφείς τον έχουν επαινέσει, συμπεριλαμβανομένων των Γκράχαμ Γκριν και Τζωρτζ Όργουελ. Το 1986, ο σκηνοθέτης Ζαν-Λικ Γκοντάρ γύρισε μια τηλεοπτική ταινία με τίτλο Η άνοδος και η πτώση μιας μικρής κινηματογραφικής επιχείρησης όπως αποκαλύπτονται μέσω της έρευνας των ηθοποιών σε μια δημόσια τηλεοπτική ταινία, βασισμένη σε ένα παλιό μυθιστόρημα του Τζ. Χ. Τσέιζ.

 Έργα 

 1939: No Orchids for Miss Blandish 
 1939: The Dead Stay Dumb  
 1939: He Won't Need it now  
 1940: Twelve Chinks and a Woman  
 1940: Lady, here's your Wreath  
 1941: Get a Load of this 
 1941: Miss Callaghan comes to Grief  
 1944: Miss Shumway Waves a Wand  
 1944: Just the Way it is  
 1945: Eve 
 1946: I'll get you for this  
 1946: Blonde's Requiem 
 1946: Make the Corpse Walk 
 1946: Last Page
 1946: More Deadly than the Male  
 1947: No Business of mine  
 1948: The Flesh of the Orchid  
 1949: You never know with Women  
 1948: Trusted like a Fox
 1949: The Paw in the Bottle  
 1949: You're Lonely when You're Dead  
 1950: Figure it out for Yourself  
 1950: Lay here among the Lilies  
 1950: Mallory  
 1951: In a Vain Shadow  
 1951: But a Short Time to Live  
 1951: Why Pick on me 
 1951: Strictly for Cash  
 1952: The fast Buck
 1952: The Double Shuffle  
 1952: The Wary Transgressor 
 1953: The Things Men do 
 1953: This Way for a Shroud  
 1953: I'll bury my Dead 
 1954: The Sucker Punch 
 1954: Mission to Venice  
 1954: Tiger by the Tail  
 1954: Safer Dead  
 1955: You've got it Coming  
 1955: Mission to Siena  
 1955: The Pickup 
 1955: Ruthless 
 1956: You find Him  
 1956: There's always a Price Tag  
 1957: The Guilty are Afraid  
 1957: Never trust a Women 
 1958: Hit and Run 
 1958: Not Safe to be Free  
 1959: Shock Treatment 
 1959: The World in my Pocket 
 1960: What's better than Money 
 1960: Come Easy 
 1961: Just another Sucker 
 1961: A Lotus for Miss Quon
 1962: I would rather stay Poor 
 1962: A Coffin from Hong Kong 
 1963: Tell it to the Birds  
 1963: On bright Summer Morning  
 1964: The Soft Centre 
 1965: The Way the Cookie Crumbles  
 1965: This is for Real
 1966: Cade 
 1966: You have yourself a deal  
 1967: Well now, my Pretty  
 1967: Have this one on Me
 1968: An Ear to the Ground 
 1968: Believed Violent
 1969: The Vulture is a patient Bird 
 1969: The Whiff of Money 
 1970: There's a Hippie on the Highway 
 1970: Like a Hole in the Head 
 1971: Want to Stay Alive?  
 1971: An Ace up my Sleeve 
 1972: Just a Matter of Time  
 1973: You're dead without Money
 1973: Knock, knock! Who's there?  
 1973: Have a Change of Scene  
 1974: Three of Spades
 1974: So what happens to Me? 
 1974: Goldfish have no Hiding Place  
 1975: The Joker in the Pack 
 1975: Believe this, You'll believe Anything 
 1976: Do me a Favour - Drop Dead
 1977: I hold the four Aces 
 1977: My Laugh comes last
 1977: Meet Mark Girland
 1978: Consider Yourself Dead 
 1979: A Can of Worms 
 1979: You must be Kidding  
 1980: You can say that again  
 1980: Try this one for Size  
 1981: Hand me a Fig-Leaf 
 1982: Have a nice Night 
 1982: We'll share a double Funeral  
 1983: Not my Thing  
 1984: Hit them where it Hurts  
 1984: Meet Helga Rolfe  

 Μεταφράσεις στα ελληνικά 

 Όχι ορχιδέες για τη Μις Μπλάντις, εκδ. Άγρα
 Φέρετρο από το Χονγκ Κονγκ, εκδ. Βίπερ, 1970
 Πλήρωσε για να ζήσεις, εκδ. Πάπυρος βίπερ, 1973

 Οι νεκροί εκδικούνται, εκδ. Κισσός
 Σατανική γυναίκα, εκδ. Άρης
 Νεκρή Πόλις, εκδ. Άρης
 Σαφάρι για Τυχοδιώκτες, εκδ. Βίπερ, 1982
 Άσχημο μπλέξιμο, εκδ. Βίπερ, 1983
 Αλλαγή σκηνικού, εκδ. Βίπερ 
 Άλλη μια φορά κορόιδο, εκδ. Βίπερ
 Ανατομία ενός φόνου, εκδ. Βίπερ
 Άσχημος τρόπος για να πεθάνεις, εκδ. Βίπερ
 Επικίνδυνη αποστολή, εκδ. Βίπερ
 Δεν μιλούν όσοι πεθαίνουν, εκδ. Βίπερ
 Διαβατήριο για την κόλαση, εκδ. Βίπερ
 Διαμάντια και αίμα, εκδ. Βίπερ
 Έγκλημα στο δάσος του Ιάσονα, εκδ. Βίπερ
 Είσαι νεκρός χωρίς χρήμα, εκδ. Βίπερ
 Εφιάλτης, εκδ. Βίπερ
 Ένα κόλπο για πέντε, εκδ. Βίπερ
 ΖΣΧ-Η φόρμουλα του ολέθρου, εκδ. Βίπερ
 Η αρχή του τέλους, εκδ. Βίπερ
 Η ηδονή του εγκλήματος, εκδ. Βίπερ
 Η Κίρκη, εκδ. Βίπερ
 Η νύχτα κρύβει τον θάνατο, εκδ. Βίπερ
 Η οσμή του χρήματος, εκδ. Βίπερ
 Η παγίδα, εκδ. Βίπερ
 Η σειρήνα, εκδ. Βίπερ
 Η τελευταία ευκαιρία, εκδ. Βίπερ
 Ήρθε η ώρα να πεθάνεις, εκδ. Βίπερ
 Θέλω να πεθάνει, εκδ. Βίπερ
 Θέμα χρόνου, εκδ. Βίπερ
 Και οι δύο στον ίδιο τάφο, εκδ. Βίπερ
 Καλύτερα φτωχός παρά νεκρός, εκδ. Βίπερ
 Κάνε μου τη χάρη να πεθάνεις, εκδ. Βίπερ
 Ληστεία 2000000$, εκδ. Βίπερ
 Μαύρη μαγεία, εκδ. Βίπερ
 Με το πρόσωπο ενός άλλου, εκδ. Βίπερ
 Μια απλή υπόθεση, εκδ. Βίπερ
 Μια νύχτα στην κόλαση, εκδ. Βίπερ
 Μια του κλέφτη, εκδ. Βίπερ
 Μια φωνή από τον θάλαμο αερίων, εκδ. Βίπερ
 Μπερδεμένη υπόθεση, εκδ. Βίπερ
 Ο μαύρος κύκλος, εκδ. Βίπερ
 Ο τρόμος ήταν δίδυμος, εκδ. Βίπερ
 Οι ένοχοι φοβούνται πάντα, εκδ. Βίπερ
 Οι επαγγελματίες, εκδ. Βίπερ
 Οι λύκοι, εκδ. Βίπερ
 Πλήρωσε για να ζήσεις, εκδ. Βίπερ
 Πολύ αργά για έναν νεκρό, εκδ. Βίπερ
 Ποτέ δεν ξέρεις με τις γυναίκες, εκδ. Βίπερ
 Σαμποτάζ υψηλής πιστότητος, εκδ. Βίπερ
 Σαφάρι για τυχοδιώκτες, εκδ. Βίπερ
 Σε είδα που τον σκότωσες, εκδ. Βίπερ
 Σήμα κινδύνου, εκδ. Βίπερ
 Συνεταίροι στο έγκλημα, εκδ. Βίπερ
 Σχέδιο δολοφονίας, εκδ. Βίπερ
 Την τελευταία στιγμή, εκδ. Βίπερ
 Το διπλό παιχνίδι, εκδ. Βίπερ
 Το μεγάλο κόλπο, εκδ. Βίπερ
 Το νησί του ερημίτη, εκδ. Βίπερ
 Το παιχνίδι του διαβόλου, εκδ. Βίπερ
 Τρελός για δέσιμο, εκδ. Βίπερ
 Υπόθεση ρουτίνας, εκδ. Βίπερ
 Αυτός που γελάει τελευταίος, εκδ. Βίπερ
 Αλυσίδα από φόνους, εκδ. Βίπερ
 Δεν είμαι εγώ ο δολοφόνος, εκδ. Βίπερ, 1971
 Το κοροϊδάκι της κοκκινομάλλας, εκδ. Λυχνάρι 

 Παραπομπές 


Κατηγορία:Άγγλοι συγγραφείς
Κατηγορία:Αστυνομική λογοτεχνία
Κατηγορία:Συγγραφείς αστυνομικής λογοτεχνίας
Κατηγορία:Συγγραφείς αστυνομικών βιβλίων σχετιζόμενων με το οργανωμένο έγκλημα